Helge Barstad

Helge Barstad (1928–2012) var en norsk jordskiftedommer og politiker (H).

Han gikk gymnaset i Ålesund, studerte jordskifte ved NLH på Ås, og kom til Førde i Sunnfjord som jordskiftelandmåler i 1955. I 1970 ble han jordskiftedommer. Han var fylkesjordskiftesjef i Sogn og Fjordane fra 1984 til han ble pensjonist i 1995.

Barstad var medlem av Førde kommunestyre og formannskap fra 1976 til 1981 og Førdes ordfører fra 1980 til 1981. Han var statssekretær i Landbruksdepartementet under Willoch-regjeringen fra 1981 til 1983.

Helge Barstad var far til Hilde Barstad og Solveig Barstad samt svigerfar til Jan Tore Sanner.

Referanser

Eksterne lenker 
 

Statssekretærer fra Høyre
Statssekretærer i Regjeringen Willoch
Ordførere i Førde
Høyre-ordførere i Sogn og Fjordane
Norske dommere
Personer fra Ørsta kommune